b'\n_START_ARTICLE_\nServiciile Comerciale Rom\xc3\xa2ne\n_START_SECTION_\nComponen\xc8\x9b\xc4\x83\n_START_PARAGRAPH_\nUzuc Ploie\xc8\x99ti:_NEWLINE_\xc3\x8entemeiat\xc4\x83 \xc3\xaen anul 1904, compania este unul din principalii fabrican\xc8\x9bi de utilaje sub presiune pentru rafin\xc4\x83rii, industria chimic\xc4\x83, petrochimic\xc4\x83, energetic\xc4\x83 \xc8\x99i centrale electrice. Pe parcursul ultimilor 50 de ani, societatea a fabricat utilaj sub presiune folosind diferite calit\xc4\x83\xc8\x9bi de material, cum ar fi: o\xc8\x9bel carbon, aliaje cr-mo, o\xc8\x9bel inoxidabil, o\xc8\x9beluri rezistente la temperaturi \xc3\xaenalte, o\xc8\x9beluri aliate placate_NEWLINE_Chimcomplex Borze\xc8\x99ti:_NEWLINE_\xc3\x8enfiin\xc8\x9bat\xc4\x83 \xc3\xaen anul 1954 (Combinatul Chimic Borzesti), compania este unul din principalii jucatori pe piata produselor anorganice din sud-estul Europei. Principalele grupe de produse fabricate sunt: produse clorosodice, solven\xc8\x9bi organici, cloruri anorganice, intermediari de sintez\xc4\x83, alchilamine, produse de uz fitosanitar (pesticide), gaze comprimate._NEWLINE_Some\xc8\x99 Dej:_NEWLINE_\xc3\x8enfiin\xc8\x9bat\xc4\x83 \xc3\xaen 1963, societatea are ca obiect de activitate producerea \xc8\x99i comercializarea de h\xc3\xa2rtie kraft albit\xc4\x83 \xc8\x99i natural\xc4\x83 \xc8\x99i h\xc3\xa2rtie pentru scris \xc8\x99i tip\xc4\x83rit._NEWLINE_Caromet Caransebe\xc8\x99:_NEWLINE_\xc3\x8enfiin\xc8\x9bat\xc4\x83 \xc3\xaen anul 1969, societatea are ca obiect de activitate fabricarea de construc\xc8\x9bii metalice, confec\xc8\x9bii metalice pentru cazane cu combustibil solid, ansamble sudate, echipamente hidromecanice, echipament energetic pentru termocentrale, boghiuri pentru locomotive \xc8\x99i piese de schimb, material rulant, boghiuri pentru tramvaie, metrou \xc8\x99i vagoane, microturbine \xc8\x99i produse hidraulice._NEWLINE_Ia\xc8\x99itex Ia\xc8\x99i:_NEWLINE_\xc3\x8entemeiata \xc3\xaen anul 1904, societatea a devenit cel mai mare distribuitor de textile pentru gigantul suedez IKEA, fiind specializat\xc4\x83 \xc3\xaen producerea \xc8\x99i comercializarea de fire, \xc8\x9bes\xc4\x83turi \xc8\x99i confec\xc8\x9bii textile, realizate din bumbac 100% sau \xc3\xaen diferite amestecuri procentuale de bumbac cu alte fibre sintetice, av\xc3\xa2nd destina\xc8\x9bii diverse ce acoper\xc4\x83 o palet\xc4\x83 larg\xc4\x83 de utiliz\xc4\x83ri._NEWLINE_Nova Textile Bumbac Pite\xc8\x99ti:_NEWLINE_Companie integrata din punct de vedere al produc\xc8\x9biei, av\xc3\xa2nd \xc3\xaen componen\xc8\x9ba o filatur\xc4\x83, o \xc8\x9besatorie, finisaj \xc8\x99i o sec\xc8\x9bie de confec\xc8\x9bii, Nova Textile Bumbac ofer\xc4\x83 o gam\xc4\x83 variat\xc4\x83 de produse: de la confec\xc8\x9bionarea de c\xc4\x83m\xc4\x83\xc8\x99i, la cea de echipamente de protec\xc8\x9bie; de la \xc3\xaembr\xc4\x83c\xc4\x83minte exterioar\xc4\x83, la articole casnice, precum \xc8\x99i pentru utilizarea \xc3\xaen alte industrii._NEWLINE_Sinterom Cluj-Napoca:_NEWLINE_\xc3\x8enfiintata \xc3\xaen anul 1936, SINTEROM Cluj-Napoca a intrat in componenta Grupului S.C.R in anul 2000. Gama de produc\xc8\x9bie a companiei cuprinde bujii auto, piese sinterizate, piese ceramice, s\xc3\xa2rme, magne\xc8\x9bi, produsele de baza fiind cele destinate industriei auto, mare parte din aceste produse fiind destinate industriei de automobile._NEWLINE_Contactoare Buz\xc4\x83u:_NEWLINE_\xc3\x8enfiintata \xc3\xaen anul 1975, societatea are ca obiect de activitate produc\xc8\x9bia de echipament electric de joas\xc4\x83 tensiune, transformatoare monofazate \xc8\x99i trifazate, echipamente pentru bran\xc8\x99amente electrice (pentru societatea national\xc4\x83 de distribu\xc8\x9bie energie electric\xc4\x83), produse ale industriei electrotehnice, corpuri de iluminat interior \xc8\x99i exterior, blocuri de m\xc4\x83sur\xc4\x83 \xc8\x99i protec\xc8\x9bie monofazate \xc8\x99i trifazate, tablouri de distribu\xc8\x9bie de apartament, \xc3\xaentrerup\xc4\x83toare specializate, precum \xc8\x99i bunuri de larg consum._NEWLINE_Inav Bucure\xc8\x99ti:_NEWLINE_\xc3\x8enfiintat \xc3\xaen anul 1950, Inav Bucure\xc8\x99ti este un institut de cercetare-dezvoltare \xc3\xaen domeniul \xc8\x99tiin\xc8\x9belor naturale \xc8\x99i energiei, dezvolt\xc3\xa2nd cercetari teoretice \xc8\x99i aplicative \xc3\xaen domenii majore de interes precum: producerea de energie verde (centrale eoliene, celule fotovoltaice), securitate (supraveghere \xc8\x99i recunoastere aerian\xc4\x83), materiale speciale (materiale compozite, nano-materiale), mediu \xc8\x99i protectia mediului._NEWLINE_Aisa Invest:_NEWLINE_\xc3\x8enfiintata \xc3\xaen anul 1998, Agentia de Investi\xc8\x9bii Servicii \xc8\x99i Afaceri are ca principal profil de activitate servicii comerciale. Domeniile supuse analizei echipei Aisa Invest sunt: domeniul comercial, economic, resurse umane, produc\xc8\x9bie, tehnic, managementul de proiecte, etc.'